Izvor: N1

Vlada republike Hrvatske pohvalila se kako je zauzela treće mjesto po popularnosti u Europi.

Hrvatska Vlada ima treću najveću zajednicu korisnika Facebooka i treća je po broju komentara građana u konkurenciji europskih vlada, pokazalo je istraživanje agencije Burson-Marsteller „World Leders on Facebook“ koje je analiziralo više od 500 Facebook stranica izvršne vlasti, poručuju iz Vlade.

''Više od 145.000 Facebook korisnika prati aktivnosti Vlade, što čini treću najveću zajednicu na Facebook stranicama europskih vlada. Broj građana koji prate rad Vlade kontinuirano raste, na tjednoj bazi više stotina građana odluči pratiti aktivnosti Vlade putem ove društvene mreže'', dodaju iz Vlade.

''Kako bi dodatno potaknula otvoren, transparentan i neposredan dijalog s građanima Vlada Republike Hrvatske otvorila je Facebook zid za sve građane koji pristupe stranici, ne samo za upite zajednice (page fans). Zid Vlade RH time je postao forum za razmjenu sugestija, kritika, mišljenja i stavovima kojemu je cilj povećati participaciju građana u političkim procesima'', zaključuju.